|  |  |
| --- | --- |
|  |  |
| PROTOKOLL | 14.08.2023  |
| Maakonna arengustrateegia elluviimise toetuse (MATA) kasutamise Viljandi maakonna dialoogi koosolek |   |

****Algus kell 10.00, lõpp kell 11:00

Juhatas: Kaire Luht

Protokollis: Julia Troitskaja

Võtsid osa: Elmo Puidet, Mati Toomsalu, Hilka Raba, Alar Karu, Mihkel Servinski

Juures viibisid: Imbi Uusjärv

**Päevakord:**

1. Arutelu dialoogi põhjendatud ettepanekute rahastatavate teemade valiku osas. Valitud teemade kinnitamine.

2. Arutelu meetme perioodi jooksul saavutatavate tulemusnäitajate osas. Kokkulepitud tulemusnäitajate fikseerimine.

3. Meetme toetuse indikatiivne jaotus teemade lõikes.

4. Muud, sh valitud teemadega seotud, kokkulepped.

1. **päevakorrapunkt**

Rahandusministeerium, tuginedes regionaalse arengu tegevuskava seireinfole ning lähtudes Viljandimaa arengustrateegiast, tegi ettepaneku suunata MATA 2024-2027 vahendid inimese aktiivsuse tõstmise toetamiseks ning hariduse võimaluste arendamiseks. Maakonna arengustrateegiast tulenevalt on fookusteemadeks valitud „Inimeste aktiivsuse kasvatamine ja toetamine elukaare igas faasis“ ja „Viljandimaal antava kõrg- ja kutsehariduse kvaliteedi tõstmine ja võimaluste arendamine“. Viljandimaa Omavalitsuse Liit (MARO) esitas endapoolsed põhjendatud ettepanekud teemade osas.

Dialoogi käigus jõuti kokkuleppele, et üheks fookuseteemaks on „Sotsiaalteenuste arendamine ja teenuste kättesaadavuse parandamine“, mille raames planeeritakse MATA raha suunata erivajadustega laste õpivõimaluste parandamisele maakonnas. MATA rahast planeeritakse kaasfinantseerida SA Perekodu uue peamaja rajamist. Hetkel teostab SA Perekodu erinevaid hoolekandeteenuseid (sh. haridusteenus, lapsehoiuteenus, tugiisikuteenus, rehabilitatsiooniteenus, toidupangateenus jne) lastele vanas 1994. aastal ehitatud majas, mis on eksperthinnangu järgi halvas ehitustehnilises seisus (puudub ventilatsiooni süsteem, amortiseerinud küte-vee- ja kanalisatsiooni torustik, tuleohutussüsteem ei ole korras jne) ning ei võimalda teostada teenuseid heal tasemel. Ekspertiisi tulemusel otsustati vana peamaja lammutada ning ehitada uus hoone, mis vastaks kõikidele rehabilitatsiooniteenuse osutamisega seotud vajadustele. Kuna laste koosseis on viimasel ajal muutunud ehk suurema osa lastest moodustavad autismispektri häirega lapsed, tuleb uue maja ehitamisel arvestada just nende laste vajadustega (kergesti eraldatavad või helikindlad ruumid jne). Samuti suurenes viimasel ajal hooldusteenust vajavate laste arv ning ehitatav hoone võimaldab ruumide puudusega seotud probleeme lahendada.

Esialgse prognoosi järgi võib uue hoone ehitamise maksumus olla ligikaudu 4 miljonit eurot. Osa maksumusest kaetakse MATA rahast ning maakond otsib täiendavaid allikaid ehitustööde finantseerimiseks.

Vajadusel käivitab maakond teema „Sotsiaalteenuste arendamine ja teenuste kättesaadavuse parandamine“ raames täiendavaid projekte nn „pehmete“ tegevuste toetamiseks (nt. spetsialistide koolitamine, õppeprogrammide koostamine, tugiteenuste väljatöötamine jne.)

Dialoogi käigus jõuti kokkuleppeni, et teiseks fookuseteemaks on „Inimkapitali arendamine“, mille raames saab toetada elanike ettevõtlikkuse arengut maakonnas ning mille alla mahub ka algselt ministeeriumi pakutud inimeste elukaarepõhise aktiivsuse tõstmise tegevussuund. Antud teema all on tegevuskavas planeeritud kaks PEEK projekti. PATEE programmi raames on asutatud ettevõtlusinkubaatorid ning nende tegevuste jätkamiseks on koostöös Järvamaa ja Jõgevamaaga koostatud maakonnaülene projekt, mille eesmärk on Kesk-Eesti ettevõtlusinkubaatorite edasine arendus. Projekti raames planeeritakse perioodil 2024-2026 inkubeerida kuni 100 ettevõtet kolmes maakonnas ning pakkuda tuge nendele ettevõtetele, kes on arenguhüpet tegemas ja täiendavaid töökohti loomas. Teise PEEK projekti eesmärk on noorte ettevõtlikkuse arendusprogrammi käivitamine (koostöös Tartumaa, Jõgevamaa, Põlvamaa, Võrumaa ja Valgamaaga) ehk noorte aktiivsuse tõstmine ettevõtluse valdkonnas ja nende ettevõtlikkuse toetamine.

Kolmas PEEK projekt on seotud Kesk-Eesti DMO-ga, mille raames planeeritakse koostöös Järvamaaga ning Põltsamaa ja Tõrva valdadega turismi turundustegevuste ja ettevõtluse arenduse toetamine, mille eesmärk on käivitada koostöös uusi teenuseid. Antud projekt on kajastatud maakonna arengustrateegia tegevuskavas arengusuuna „Maine tagamine“ all ning ei kuulu valitud fookuseteemade alla.

**Otsustati:** Kinnitada dialoogi tulemusel kokkulepitud teemadeks „Sotsiaalteenuste arendamine ja teenuste kättesaadavuse parandamine“ ning „Inimkapitali arendamine“

1. **päevakorrapunkt**

Tulemusnäitajate määramise eesmärgiks on kirjeldada konkreetset muutust ehk tulemust, mida kavatsetakse maakonnas MATA vahendite abil saavutada. Dialoogi käigus arutati võimalikke tulemusnäitajaid.

**Otsustati:** Kinnitada dialoogi tulemusel kokkulepitud tulemusnäitajateks:

a) Teema „Sotsiaalteenuste arendamine ja teenuste kättesaadavuse parandamine“ tulemusnäitajaks on „Perekodu rajamise tulemusena on tõstetud osutatavate sotsiaalteenuste kvaliteeti ning parandatud erivajadustega laste heaolu ja elamistingimusi“.

b) Teema „Inimkapitali arendamine“ tulemusnäitajaks on „Loodud inkubatsiooni võimalused uute ettevõtete käivitamiseks ja olemasolevate ettevõtete arenguhüppeks ning käivitatud noorte ettevõtlikkuse arendusprogramm“.

1. **päevakorrapunkt**

Maakondlikul tasandil ei ole veel otsustatud, milline on MATA toetuse indikatiivne jaotus teemade lõikes, lõplik eelarve jaotus selgub meetme rakendamisel ja tegevuste planeerimisel.

Hetkel planeeritakse kogu MATA raha suunata teemale „Sotsiaalteenuste arendamine ja teenuste kättesaadavuse parandamine“ kuni sellest kavandatava perekodu hoone valmimiseni. Teemaga „Inimkapitali arendamine“ seotud projektid jäävad maakonna hinnangul nn varuplaaniks, kui perekodu projekti ajakava muutub või ettevalmistus- ja ehitusprotsess ei lange kokku MATA vahendite kasutamiseks ettenähtud ajavahemikuga.

1. **päevakorrapunkt**

Käesolevas protokollis fikseeritud otsuste alusel vormistab ministeerium käskkirja, millega kinnitab kokkulepitud Viljandi maakonna fookuseteemad ning tulemusnäitajad. Käskkiri on Riigi Tugiteenuste Keskusele aluseks taotluste nõuetele vastavuse hindamisel

(allkirjastatud digitaalselt) (allkirjastatud digitaalselt)

Kaire Luht Alar Karu

talituse juhataja Viljandimaa Omavalitsuste Liidu juhatuse liige MARO esindaja

(allkirjastatud digitaalselt)

Julia Troitskaja

protokollija